ΚΑΝΟΝΙΣΜΟΣ (ΕΟΚ) αριθ. 1347/90 ΤΟΥ ΣΥΜΒΟΥΛΙΟΥ

της 14ης Μαΐου 1990

που τροποποιεί τον κανονισμό (ΕΟΚ) αριθ. 729/89 για γενικούς κανόνες του ειδικού καθεστώτος που εφαρμόζεται στους μικρούς παραγωγούς στα πλαίσια του καθεστώτος συνυπευθυνότητας στον τομέα των σιτηρών

ΤΟ ΣΥΜΒΟΥΛΙΟ ΤΩΝ ΕΥΡΩΠΑ¨ΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1340/90 (2), και ιδίως το άρθρο 4,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 2727/75 έχει προβλέψει την καθιέρωση βασικής εισφοράς συνυπευθυνότητας και πρόσθετης εισφοράς συνυπευθυνότητας καθώς και την απαλλαγή των μικρών παραγωγών από την καταβολή των εν λόγω εισφορών, σύμφωνα με όρους που θα καθοριστούν 7

ότι, για να διατηρηθεί το καθεστώς ενισχύσεως εντός αποδεκτών χρηματικών ορίων, στον κανονισμό (ΕΟΚ) αριθ. 729/89 (3) προβλέφθηκε ένα συνολικό ποσό 220 εκατομμυρίων Ecu που ορίζεται, αφενός, με βάση το συνολικό προϊόν των εισφορών συνυπευθυνότητας που καταβάλλουν οι παραγωγοί που διαθέτουν στο εμπόριο το πολύ 25 τόνους και, αφετέρου, με βάση μια βασική εισφορά συνυπευθυνότητας και μια πρόσθετη εισφορά συνυπευθυνότητας, καθεμία από τις οποίες ισούται με 3 % της τιμής παρέμβασης που εφαρμόζεται για το μαλακό σίτο 7

ότι, από την περίοδο εμπορίας 1990/91, η πρόσθετη εισφορά συνυπευθυνότητας καθορίζεται με βάση έναν κατ' αποκοπή συντελεστή 1,5 %, ο οποίος προσαρμόζεται, ενδεχομένως, προκειμένου θα ληφθεί υπόψη το επίπεδο υπέρβασης της μέγιστης εγγυημένης ποσότητας στην προηγούμενη περίοδο εμπορίας 7 ότι αυτός ο καθορισμός μπορεί να οδηγήσει σε διαφορετικό εκτιμώμενο συνολικό αποτέλεσμα 7 ότι αυτό θα πρέπει, ως εκ τούτου, να ληφθεί υπόψη 7

ότι η θέσπιση του καθεστώτος ενισχύσεως στους μικρούς παραγωγούς αρόσιμων γαιών αποτελεί για τα κράτη μέλη εναλλακτική λύση του ισχύοντος ειδικού καθεστώτος που εφαρμόζεται στους μικρούς παραγωγούς σιτηρών 7 ότι, ως εκ τούτου, τα κράτη μέλη που εφαρμόζουν το νέο καθεστώς θα πρέπει να αποκλεισθούν από το μερίδιό τους στο συνολικό ποσό των 220 εκατομμυρίων Ecu,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2, οι παράγραφοι 3 και 4 του κανονισμού (ΕΟΚ) αριθ. 729/89 αντικαθίστανται από το ακόλουθο κείμενο:

«3. Το συνολικό ποσό καθώς και τα ποσά που κατανέμονται στα κράτη μέλη πολλαπλασιάζεται με ένα συντελεστή για να ληφθεί υπόψη το ύψους της πρόσθετης εισφοράς συνυπευθυνότητας που πράγματι εφαρμόζεται κατά τη διάρκεια μιας περιόδου εμπορίας. Αυτός ο συντελεστής ισούται με τη σχέση μεταξύ, αφενός, του αθροίσματος της βασικής εισφοράς συνυπευθυνότητας και της πράγματι εφαρμοζόμενης πρόσθετης εισφοράς συνυπευθυνότητας και, αφετέρου, του αθροίσματος της βασικής εισφοράς συνυπευθυνότητας και 3 % της τιμής παρέμβασης που εφαρμόζεται για το μαλακό σίτο.

4. Η κατανομή μεταξύ των κρατών μελών του συνολικού ποσού θεσπίζεται σύμφωνα με τη διαδικασία του άρθρου 26 του κανονισμού (ΕΟΚ) αριθ. 2727/75, λαμβάνοντας υπόψη τις πωλήσεις που πραγματοποιούνται από τους παραγωγούς που διαθέτουν στο εμπόριο το πολύ 25 τόνους. Μπορούν να επωφεληθούν από την κατανομή αυτή μόνο τα κράτη μέλη που έχουν ενημερώσει την Επιτροπή για την απόφασή τους να συνεχίσουν να εφαρμόζουν το καθεστώς που προβλέπεται από τον παρόντα κανονισμό.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαΐου 1990.

Για το Συμβούλιο

Ο Πρόεδρος

D. J. O'MALLEY

(1) EE ariu. L 281 thw 1. 11. 1975, s. 1.

(2) Blιpe selνda 1 thw paro´zsaw Epνshmhw Efhmerνdaw.

(3) EE ariu. L 80 thw 23. 3. 1989, s. 5.